“Uzuklar hukmdori: Qudrat uzuklari” serialining tizeri namoyish etildi (video)

Amazon Studios kompaniyasi “Uzuklar hukmdori: Qudrat uzuklari” filmining birinchi treylerini namoyish etdi, deb xabar bermoqda Citylife magazine nashri.

Amazon serialidagi voqealar Piter Jeksonning “Uzuklar hukmdori” va “Xobbit” trilogiyalariidan bir necha ming yil avval O‘rta Yerning ikkinchi davrida bo‘lib o‘tadi.
Filmda birinchi trilogiya voqealarida ishtirok etgan qahramonlarni ko‘rish mumkin, bular ming yillar davomida yashaydigan elflar — Galadriel va Elrond. Shuningdek, serialda tomoshabinlarga ma’lum bo‘lgan yana bir qahramon — sehrgar Sauron haqida ham hikoya qilinadi.
Xabarda aytilishicha, Jon Ronald Tolkinning asarlari asosida suratga olingan yangi serial tarixdagi eng qimmat serial bo‘ladi. Birinchi qism namoyishi shu yilning sentabr oyiga rejalashtirilgan. Birinchi fasl 8 qismdan iborat. Amazon serialning 5 faslini suratga olishni rejalashtirmoqda.
Avvalroq Lego konstruksiyasi yordamida yasalgan “Uzuklar hukmdori” olamining nusxasi dunyodagi eng katta installyatsiyaga aylangani haqida xabar berilgandi.